K O R R A L D U S

Haapsalu,					                                      11. juuli 2012 nr 433

Projekteerimistingimuste kinnitamine 
(Kalda tn 61, Haapsalu)

Läbi vaadanud Haapsalu Linnavalitsusele esitatud taotluse  projekteerimistingimuste väljastamiseks Haapsalus Kalda tn 61 kinnistul asuva pereelamu rekonstrueerimis- ja laiendusprojekti koostamiseks ja juhindudes ehitusseaduse § 19 lg 1 p 2, lg 3, Haapsalu Linnavolikogu 26.11.2004 määrusega nr 47 kinnitatud Haapsalu linna ehitusmääruse § 22, § 24, kohaliku omavalitsuse korralduse seaduse § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

k o r r a l d a b:

1.	Kinnitada Haapsalus kalda tn 61 kinnistule elamu rekonstrueerimise ja laienduse projekteerimiseks projekteerimistingimused nr 20-12 (lisatud).
2.	Korraldus teha teatavaks  xxxxxxxxxxx (xxxxxxxxxxxxxx) korralduse koopia saatmisega e-posti teel.
3.	Korraldus jõustub teatavakstegemisest.

Andreas Rahuvarm   
Aselinnapea linnapea ülesannetes				Erko Kalev
				Linnasekretär

Lisa 
Haapsalu Linnavalitsuse 
                                                                                   11.07.2012.a. korraldusele nr 433

PROJEKTEERIMISTINGIMUSED NR 20-12
ELAMU REKONSTRUEERIMISE JA LAIENDUS EHITUSPROJEKTI KOOSTAMISEKS HOONESTATUD KINNISTULE.

ASUKOHT     Kalda tn 61, Haapsalu, Läänemaa
KINNISTU     
katastritunnus:                  18301:009:0950
registriosa number:           385232 
pindala:                             658m2
omanik:                             xxxxxxxxxxxxx

1.	Projekteerimise lähtematerjal
1.1	Projekti koostamisel lähtuda kehtivatest normidest (EPN), standarditest (EVS) ja Eesti vabariigi õigusaktidest.
1.2	Kehtiv üldplaneering: Haapsalu Linnavolikogu 24.11.2006 otsusega nr 84 kehtestatud „Haapsalu üldplaneering“.
1.3	Kehtiv detailplaneering: Kalda tn 61 kinnistul kehtiv detailplaneering puudub.
1.4	Katastriüksuse sihtostarve: elamumaa.
1.5	Krundi üldplaneeringujärgne juhtfunktsioon: pereelamutemaa.
1.6	Kinnistul paiknevate ehitiste ja rajatiste loetelu ehitisregistri andmetel: elamu (reg nr 105000355), majandushoone (reg nr 105000356), kaev (reg nr 220505918), värav, piire (22050919), kasvuhoone (220505917).

2.	Linnaehituslikud ja arhitektuursed nõuded projekteerimiseks
2.1	ÜLDIST: 
-  olemasolevat elamut kavandatakse laiendada ühekorruselise juurdeehitusega; 
-  soojustada täiendavalt elamu vundament, välisseinad, katus; 
-  vahetada välja aknad, seinte välisvooder;
-  ehitada vanasse asukohta majandushoone. 
                  2.2 HOONESTUSALA: elamu juurdeehituse võib projekteerida õue poole. 
                        Majandushoone võib projekteerida endisele asukohale, kasutades ära 
                        olemasolevat vundamenti. 
2.3	HOONE KAUGUS TÄNAVAPOOLSEST KRUNDIPIIRIST: elamu põhimahu asukoht ei muutu – elamu asub tänava ääres. 
2.4	KRUNDI LUBATAV SUURIM EHITUSALUNE PIND: 160m2 (täisehituse % -24 %).
2.5	EHITISTE LUBATUD SUURIM KÕRGUS: olemasolev, majandushoonel (ca 4,5m).
2.6	KORRUSTE ARV: elamul maksimaalselt kaks korrust (põhikorrus + katusekorrus), majandushoonel üks korrus.
2.7	KATUSETÜÜP: viilkatus.
2.8	KATUSEKALLE: elamu katuse räästanurk 450, majandushoonel ca  40-200. Sadeveed immutada omal kinnistul.
2.9	     KATUSEKATE: plekk (käsitsi valtsitud tahvlitest või Classic tüüpi) või katusekivi. Elamul ja majandushoonel kasutada sama materjali.
2.10	HARJAJOON/RÄÄSTAJOON: elamu põhimahu harjajoon paralleelne Kalda tänavaga, majandusjoonel võib olla risti.
2.11	AKNAD JA UKSED: avatäidete asukoht, kuju ja jaotus lahendada projektiga.
2.12	VÄLISVIIMISTLUS: värvitud puitlaudis, krohv, viimistluskivi, viiludel puitlaudis. Fassaadimaterjalina mitte kasutada imiteerivaid materjale. Värvitoonide valik lahendada projektiga. Elamu ja majandushoone välisviimistlus lahendada samade materjalide ja värvitoonidega. Vooderdamata palk ei ole lubatud.
2.13	PIIRDED JA VÄRAVAD: tänavale iseloomuliku kõrgusega  puitlippidest piire ja väravad. 
2.14	PARKIMINE: oma kinnistul.
2.15	HOONE TULEPÜSIVUSKLASS: TP3.
2.16	TULEOHUTUS: tagada ehitise vastavus tuleohutusnõuetele.

3	Nõutavad kooskõlastused ehitusprojektile enne projekti esitamist ehitus-planeerimisosakonnale ehitusloa saamiseks:
3.1	Riigiasutused: Lääne-Eesti  Päästekeskus;
3.2	Kui elamu laiendus ja majandushoone projekteeritakse naaberkinnistute piirile, kooskõlastada projekt vastava naaberkinnistu omanikuga.

4	Insenertehnilised nõuded projekteerimisele
4.1	Kinnistu tehnovõrkude liitumispunktide asukoha muutmisel taotleda võrguvaldajatelt tehnilised tingimused.

5	Muud nõuded
5.1	Projekt peab vastama ehitusloa saamiseks ehitusprojektile esitatavatele 
      nõuetele (MKM 17.09.2010. a määrus nr 67).
5.2	Energiatõhususe miinimumnõuded vastavalt MKM 20.12.2007 määrusele nr 258. 
5.3	Projekteerimisel lähtuda Vabariigi Valitsuse 27.10.2004 määrusega nr 315 kehtestatud tuleohutusnõuetest.
5.4	Projektis peavad olema selgelt välja toodud olemasolevad ja projekteeritud konstruktsioonid, materjalid. Välisviimistluse värvitoonid anda vaadetel.
5.5	Asendiplaan koostada topo-geodeetilisel alusplaanil koos tehnovõrkudega mõõtkavas M1:500. Esitada projekteeritud hoone koordinaadid L-EST97 koordinaatsüsteemis. Geodeetiline alusplaan mitte vanem kui 2 aastat.
5.6	Ehitusloa saamiseks esitada Linnavalitsusele kooskõlastustega köidetud eelprojekt projekt 2 eksemplaris. Ehitusloa taotlemiseks minimaalne projekti maht: eelprojekt.

Käesolevad tingimused on kehtivad kahe aasta jooksul alates nende kinnitamisest.